Onthou jy hoe heerlik dit as kind was om met jou gunsteling boek op jou bed op te krul en jouself algeheel in die storie te verloor? Om die hele wêreld se sorge buite jou kamerdeur agter te laat terwyl jy bladsy na bladsy weggevoer word op ‘n verbeeldingsvlug?
Wel, deur middel van ons kinderboekskryfkursus kan jy daardie heerlike, sorgvrye dae nou weer herleef! Ja, regtig! Ons skryf nie net stories vir kinders om hulle die lesse te help leer wat ons geleer het, of om vir hulle bronne van vreugde en inspirasie te skep nie. Nee, ons skryf ook stories om weer vir ‘n rukkie daardie sluimerende kind wat in die matriekjaar agtergelaat is, te herontdek en te geniet.
Ons help jou stap-vir-stap met die skryf van jou kinderboek – van waar en hoe om ‘n idee te kry en te ontgin, totdat jy ‘n voltooide boekmanuskrip in die kinderboekgenre van jou keuse in jou hande kan vashou wat gereed is om aan ‘n uitgewer voorgelê te word.
Hierdie kursus is dus ideaal vir jou indien jy daarvan hou om stories te vertel... en baie stories het om te vertel!
So waarvoor wag jy? Skryf sommer vandag nog in!
Duur: 5 - 10 maande
Modules: 8 modules
• Die leeswêreld van die kind
• Hoe skryf jy vir kinders en wat wil jy sê?
• Ontgin jou kreatiwiteit
• Verskillende genres: prenteboeke, grilstories, jeugboeke, fantasie, humor, spookstories, reeksboeke, nie-fiksie, poësie
• Belangrikste elemente van ‘n kinderboek
• Skep onvergeetlike 3D-karakters
• Storielyne en hoe om hulle te ontwikkel
• Gebruik van humor, morele waardes, opvoedkundigheid
• Vertellers, perspektief, funksie van verteller
• Dialoog en beskrywing
• Spanning, aksie en klimaks
• Bronne, plagiaat
• Redigering van jou manuskrip
• Publikasiemoontlikhede, -riglyne, –wenke
Omvattende kursusnotas (200 bladsye)
8 Praktiese skryfoefeninge (wat deur jou opleier nagesien word)
• Hulpdokumente, template en riglyne om geslaagde storielyne uit te werk
• 1 Volledige boekmanuskrip in die genre van jou keuse wat na afloop van die kursus aan ‘n uitgewer voorgelê kan word
Manuskripbeoordeling van volledige manuskrip
• Boektemplaat vir selfpublikasie
• Spesiale verslag: Hoe om jouself as skrywer te bemark
• Spesiale verslag: Selfpublikasie 101
• Spesiale verslag: Beginnerspakket vir kinder- en jeugboekskrywers